sagorsarker/bangla-wikipedia huggingface dataset:
রিজাইনা, সাসক্যাচুয়ান

রিজাইনা কানাডার সাসক্যাচুয়ান প্রদেশের রাজধানী। এটি কানাডার দ্বিতীয় বৃহত্তম শহর এবং সাসক্যাচুয়ান প্রদেশের দক্ষিণাঞ্চলের গুরুত্বপূর্ণ বাণিজ্যিক কেন্দ্র। ২০১৬ সালের কানাডীয় আদমশুমারি অনুযায়ী রিজাইনা শহরের জনসংখ্যা ২,১৫,১০৬ ও এর মেট্রোপলিটন এলাকার জনসংখ্যা ২,৩৬,৪৮১।
রিজাইনা ইতোপূর্বে উত্তর-পশ্চিম ভূখণ্ডের রাজধানী ছিল, পরবর্তীতে যা ভাগ হয়ে আলবার্টা ও সাসক্যাচুয়ান প্রদেশ সৃষ্টি করে। শুরুতে শহরটির নাম ছিল ওয়াসকানা (ক্রি ভাষায় মহিষের হাড়)। ১৮৮২ সালে রানি ভিক্টোরিয়ার সম্মানে এর নাম দেওয়া হয় রিজাইনা (লাতিন ভাষায় যার অর্থ রানি)। কানাডার তৎকালীন গভর্নর জেনারেল মারকুয়েস অব লোমের সহধর্মিণী ও ভিক্টোরিয়ার কন্যা রাজকুমারী লুইস ওয়াসকানার নাম পরিবর্তনের সিদ্ধান্ত গ্রহণ করেন। 
১৯০৬ সালে রিজাইনা সাসক্যাচুয়ান প্রদেশের রাজধানী হয়। "ওয়াস্কানা সেন্টার" শহরের অত্যন্ত গুরুত্বপূর্ণ একটি এলাকা। এখানে প্রাদেশিক আইনসভা ভবন, রিজাইনা ও ফার্স্ট নেশনস বিশ্ববিদ্যালয়ের ক্যাম্পাস, রাজকীয় সাসক্যাচুয়ান জাদুঘর, রিজাইনা সংরক্ষণাগার ও সাসক্যাচুয়ান বিজ্ঞান কেন্দ্র, 
ম্যাকেঞ্জি চিত্রশালা ও সাসক্যাচুয়ান শিল্প কেন্দ্র অবস্থিত।
১৯১২ সালে রিজাইনা ঘূর্ণিঝড়ে শহরটির উল্লেখযোগ্য পরিমাণ এলাকা ধ্বংস হয়। ১৯৩০ সালের রিজাইনা দাঙ্গা,খরা ও মহামন্দা শহরটির কৃষিভিত্তিক অর্থনীতিতে ক্ষতিকর প্রভাব ফেলে। ১৯৩৩ সালে এ শহরেই বামপন্থী দল কো-অপারেটিভ কমনওয়েলথ ফোর্স(বর্তমান নিউ ডেমোক্রেটিক পার্টি) প্রতিষ্ঠিত হয়। 
রিজাইনার জলবায়ু আর্দ্র মহাদেশীয় ধরনের। এখানে গ্রীষ্মকাল উষ্ণ ও শীতকাল ঠাণ্ডা এবং শুষ্ক। বছরে গড়ে ৩৮৯.৭ মিলিমিটার বৃষ্টিপাত হয়। জুন থেকে আগস্ট মাসে বৃষ্টিপাত তুলনামূলকভাবে বেশি হয়। জুন হলো রিজাইনার সবচেয়ে আর্দ্র মাস; এসময় গড়ে ৭৫ মিলিমিটার বৃষ্টিপাত হয়। সর্বনিম্ন তাপমাত্রা রেকর্ড করা হয় ১৮৮৫ সালের ১ জানুয়ারি (-৫০ ডিগ্রি সেলসিয়াস) ও সর্বোচ্চ তাপমাত্রা রেকর্ড করা হয় ১৯৩৭ সালের ৫ জুলাই (৪৩.৯ ডিগ্রি সেলসিয়াস) ।
২০১১ সালের কানাডীয় আদমশুমারি অনুযায়ী রিজাইনার জনসংখ্যা ১,৯৩,১০০। ২০০৬-২০১১, এই পাঁচ বছরে রিজাইনার জনসংখ্যা ৭.৭% বৃদ্ধি পেয়েছে। শহরের জনসংখ্যার ঘনত্ব প্রতি বর্গকিলোমিটারে ১,৩২৭.৬ জন।
রিজাইনার অধিকাংশ অধিবাসীই ইংরেজি ভাষায় কথা বলেন (৯৮.১%) ও অল্প কয়েকজন ফ্রেঞ্চ ভাষায় কথা বলেন (১.৩%)।
২০১১ সালের এক নিরীক্ষা অনুযায়ী, রিজাইনার ৯৪% বাসিন্দা কানাডীয় নাগরিক, বাকিরা বিভিন্ন দেশ থেকে আগত অভিবাসী।
রিজাইনার ২৭.১% বাসিন্দা কোনো ধর্মের অনুসারী নন। যারা কোনো ধর্মমত অনুসরণ করেন, তাদের মধ্যে রয়েছেন খ্রিস্টান(৬৭.৯%),মুসলিম(১.৯%),হিন্দু(০.৮%), শিখ(০.৫%)ও ইহুদি(০.২%)।
শিক্ষার হার বিবেচনায় পঁচিশ থেকে চৌষট্টি বছর বয়স্ক রিজাইনা অধিবাসীদের শ্রেণিবিন্যাস হলো: ৬১.৬% এর উচ্চমাধ্যমিক শিক্ষা, ২৭.৬% এর মাধ্যমিক বিদ্যালয় হতে ডিপ্লোমা ও ১০.৮% এর প্রাথমিক শিক্ষা রয়েছে। রিজাইনার বেকারত্বের হার ৫%, যা কানাডার জাতীয় বেকারত্বের হার ৭.৮% অপেক্ষা কম। রিজাইনার আবাসন ইউনিটগুলোর গড় মূল্য ২,৯৯,৭৪৮ ডলার।
রিজাইনা শহরের প্রধান দৈনিক পত্রিকা "দি লিডার পোস্ট"। এটি ১৮৮৩ সালে প্রথম প্রকাশিত হয়। বর্তমানে পোস্টমিডিয়া নেটওয়ার্ক এর স্বত্বাধিকারী। 
১৯৯৩ সাল থেকে এখানে বিকল্পধারার পত্রিকা "প্রেইরি ডগ" প্রকাশিত হচ্ছে। এছাড়াও ফরাসিভাষীদের জন্য "ল্যু ভিভ" নামক একটি সাপ্তাহিক পত্রিকা প্রকাশিত হয়।
রিজাইনা শহরের বেশ কিছু ভ্রাতৃশহর রয়েছে। এগুলো হলো বুখারেস্ট (রোমানিয়ার রাজধানী), জিনান (চীন) এবং ফুজিওকা (জাপান)
ডই ইন্থানন

ডই ইন্থানন ( , ) থাইল্যান্ডের সর্বোচ্চ পর্বত । এটি চিয়াং মাই প্রদেশের চম থং জেলাতে অবস্থিত। এই পর্বতটি একটি অতি উচ্চতাবিশিষ্ট শিখর, যা পুর্বে ডই "লুয়াং" ('বড় পর্বত') বা "ডই আং গা" নামে পরিচিত ছিল যার অর্থ 'কাকের পুকুরের শীর্ষ'। পাহাড়ের গোড়ার কাছে একটি পুকুর ছিল যেখানে অনেক কাক জড়ো হতো। "ডই ইন্থানন" নামটি চিয়াং মাইয়ের শেষ রাজা ইন্তাভিচায়ননের সম্মানে দেওয়া হয়েছিল, যিনি উত্তরের বনাঞ্চল সম্পর্কে উদ্বিগ্ন ছিলেন এবং সেগুলি সংরক্ষণের চেষ্টা করেছিলেন। তিনি আদেশ দিয়েছিলেন যে তাঁর মৃত্যুর পরে তাঁর দেহাবশেষ ডই লুয়াংয়ে হস্তক্ষেপ করা হবে, যা তার সম্মানে নামকরণ করা হয়েছিল।
বর্তমানে ডই ইন্থাননের শীর্ষ শিখর বিদেশী এবং থাই উভয় পর্যটকদের জন্য একটি জনপ্রিয় পর্যটন কেন্দ্র, যেখানে নববর্ষের দিন সর্বোচ্চ ১২,০০০ দর্শনার্থীর শীর্ষে উপস্থিতি হয়েছিলেন। শীর্ষে বিভিন্ন পর্যটন সুবিধা ছাড়াও, শীর্ষে রয়েল থাই এয়ার ফোর্সের আবহাওয়ার রাডার স্টেশন এবং কেএম৪৪-তে থাই জাতীয় পর্যবেক্ষণাগার (টিএনও) রয়েছে। 
ডই ইন্থানন থানন থং চই পরিসরের (থাই উচ্চভূমিতে শান পাহাড়ের একটি সাবরেঞ্জ যা দান লাও পরিসর থেকে দক্ষিণে প্রসারিত) ইন্থানন পরিসরের সর্বোচ্চ শিখর ()। শান পার্বত্য অঞ্চলের দক্ষিণ-পশ্চিমে এই পরিসরটি মেকং জলাশয় থেকে সালইউইন জলাশয়কে পৃথক করে। দেইন লাও পরিসরের অন্যান্য উঁচু চূড়াগুলি হলো ডই লুয়াং চিয়াং দাও ( ), ডই পুই ( , এবং ডই সুথেপ ( )।
ডই ইন্থাননের শীর্ষে জলবায়ু সাধারণত ক্রান্তীয় এবং চূড়ায় বেশ শীতল। শীতকালে জানুয়ারিতে গড় তাপমাত্রা এবং তাপমাত্রা কখনও কখনও এর নিচে নেমে যেতে পারে । ২০১৭ সালের ২১ ডিসেম্বর ৬ঃ৩৩ মিনিটে সর্বকালের সর্বনিম্ন তাপমাত্রা রেকর্ড করা হয়েছিল। মার্চ থেকে জুন পর্যন্ত তাপমাত্রা বিশেষত উচ্চতর স্থানগুলোতে আরামপ্রদ হয়। বর্ষাকাল এপ্রিল থেকে নভেম্বর পর্যন্ত চলে, যখন মাঝে মাঝে প্রতিদিন দু'ঘণ্টার বেশি বৃষ্টি হয়।
ভূতাত্ত্বিকভাবে এই পর্বতটি উত্তর-দক্ষিণমুখী পর্বতমালার একটি গ্রানাইট ব্যাথোলিথ । এই ব্যাপ্তির দ্বিতীয় সর্বোচ্চ চূড়াটি ডোই হুয়া মোট লুয়াং ।
২০১৪ সালে, এই পর্বতের দর্শনার্থীরা আবর্জনা ফেলে রেখেছিল।
জাতীয় দ্বীনি মাদ্রাসা শিক্ষাবোর্ড বাংলাদেশ

জাতীয় দ্বীনি মাদ্রাসা শিক্ষাবোর্ড বাংলাদেশ () বাংলাদেশে অবস্থিত সরকার স্বীকৃত একটি কওমি মাদ্রাসা শিক্ষা বোর্ড। বাংলাদেশের কওমি মাদ্রাসা শিক্ষা বোর্ড সমূহের মধ্যে এটি সর্বাপেক্ষা নতুন। ২০১৬ সালের ৭ অক্টোবর ফরীদ উদ্দীন মাসঊদের নেতৃত্বে এই বোর্ডটি গঠিত হয় এবং ১৫ অক্টোবর এটি আনুষ্ঠানিকভাবে আত্মপ্রকাশ করে। এই বোর্ডের অধীনে ১২০০+ মাদ্রাসা রয়েছে।
বোর্ডের বর্তমান শিক্ষা ব্যবস্থা তিনটি পর্যায়ে বিভক্ত।
বর্তমানে বোর্ডের অধীনে নিম্নোক্ত কেন্দ্রীয় পরীক্ষা সমূহ অনুষ্ঠিত হয় :
বোর্ডের অধীনে এক সহস্রাধিক মাদ্রাসা রয়েছে। তার মধ্যে উল্লেখযোগ্য :
রাণীগঞ্জ ইউনিয়ন, চিলমারী

রাণীগঞ্জ ইউনিয়ন বাংলাদেশের রংপুর বিভাগের কুড়িগ্রাম জেলার চিলমারীর অন্তর্গত একটি ইউনিয়ন। চিলমারী হতে ১০ কিলোমিটার উত্তর-পূর্বে ব্রহ্মপুত্র নদের তীরে  রাণীগঞ্জ ইউনিয়ন অবস্থিত। ইউনিয়নটির একাংশ নদীগর্ভে বিলীন হয়ে গেছে।
রাণীগঞ্জ ইউনিয়নের মোট জনসংখ্যা ৩৪৯২১জন । 
রাণীগঞ্জ ইউনিয়নে মুঙ্গির বিল, কয়ার বিল, মাগুড়া বিল, প্রভৃতি রয়েছে। এছাড়াও, ইউনিয়নের ভৌগোলিক সীমার মধ্য দিয়ে প্রবাহিত হয়েছে বৃহৎ ব্রহ্মপুত্র নদ , যা এর প্রাকৃতিক বৈশিষ্ট্যকে আরো সমৃদ্ধ করেছে।
রাণীগঞ্জ ইউনিয়নে বেশ কয়েকটি শিক্ষা প্রতিষ্ঠান রয়েছে, যা ইউনিয়নের শিক্ষার উন্নয়নে বিশেষ ভূমিকা পালন করে থাকে। 
উল্লেখযোগ্য শিক্ষা প্রতিষ্ঠান গুলো হলো :
ইউনিয়নের প্রধান খেলাধুলার মধ্যে বিভিন্ন আন্তঃগ্রাম ফুটবল প্রতিযোগিতা, হাডুডু, নৌকাবাইচ, ষাঁড় লড়াই ইত্যাদি স্থানীয়ভাবে সাড়ম্বরে আয়োজন করা হয়। নৌকাবাইচ অত্যন্ত জনপ্রিয়। এছাড়া বিভিন্ন সময় যাত্রাপালা, বাউল/বয়াতি গানের আসর, সার্কাসের বিচিত্র প্রদর্শনী এখানে বিদ্যমান। প্রতিবছর রানীগঞ্জ ইউনিয়নের ফকিরের হাট, কাঁচকোল ও রাণীগঞ্জে গ্রাম্য মেলা বসে।
চিচেক হাতুন

চিচেক হাতুন (; মৃত্যু ৩রা মে ১৪৯৮) ছিলেন উসমানীয় সাম্রাজ্যের সুলতান দ্বিতীয় মেহমেদের একজন স্ত্রী এবং তাদের ছেলে উসমানীয় সিংহাসনের দাবিদার সুলতান জেমের মা।
তুর্কি পরিবারে জন্মগ্রহণ করা চিচেক হাতুন ছিলেন আলী বে'র বোন। তিনি কনস্টান্টিনোপলে মেহমেদকে বিয়ে করেন এবং ১৪৫৯ সালের ২২শে ডিসেম্বর তার একমাত্র ছেলে শাহজাদা জেমের জন্ম দেন। তুর্কী ঐতিহ্য অনুসারে, সকল শাহজাদাদের প্রশিক্ষণের অংশ হিসেবে সানজাক-বে (প্রাদেশিক গভর্নর) হিসেবে নিয়োগ দেয়া হয়। ১৪৭৪ সালের ডিসেম্বর মাসে, জেমের ভাই শাহজাদা মুস্তাফা মৃত্যুবরণ করলে তিনি কোনিয়ার কারামান প্রদেশের শাসক হিসেবে নিযুক্ত হন এবং চিচেক হাতুন তার ছেলের সঙ্গী হন।
১৪৮১ সালে সুলতান দ্বিতীয় মেহমেদের মৃত্যুর পরে সিংহাসন দখলের লড়াইয়ে শাহজাদা জেম এর প্রথম হারের পর তিনি তার মা চিচেক হাতুন এবং পরিবারের বাকি সদস্যদের নিয়ে কায়রোতে মামলুক সুলতানের নিকট নির্বাসনে চলে যান। জেমের পরিবারের সকল সদস্যের মধ্যে, চিচেক হাতুনই তার সবচেয়ে নিবেদিত মিত্র ছিলেন। জেমের শিক্ষক গেদিক আহমেদ পাশা সিংহাসন আরোহণের ক্ষেত্রে জেমের বড় ভাই বায়েজিদের পক্ষাবলম্বন করেন। যদিও জেমের শিক্ষক তাকে পরিত্যাগ করে, সেক্ষেত্রে তিনি তার মা চিচেক হাতুনের কাছ থেকে ভালো রকমের সহযোগিতা লাভ করেন।
১৪৮২ সালে বায়েজীদের কাছে দ্বিতীয় বার পরাজিত হবার পর জেম রোডসে পালিয়ে যান, যেখানে তিনি উসমানীয়দের এক তৎপর প্রতিপক্ষ এবং জেরুজালেমের সেন্ট জনের নাইটস হস্পিটালারের সর্বপ্রধান গুরু পিয়েরে ডি'আউবুসসান কর্তৃক গৃহীত হন। পরবর্তীতে দি'আউবুসান বায়েজীদের সাথে একটি শান্তিচুক্তি করেন এবং জেমের জিম্মিলাভের এক পৃথক ঐকমত্যে পৌঁছান। দি'আউবুসান বায়েজীদকে জেমের ভরণপোষণের জন্য বার্ষিক ৩৫,০০০ দুকাত এর বিনিময়ে জেমকে বন্দি রাখার প্রতিশ্রুতি দেন। কাজেই, নাইটরা অর্থের বিনিময়ে জেমকে ধোঁকা দেয় যদিও পরবর্তীকালে জেম রোডসে বন্দি হিসেবে ভালো সমাদর পান।
মিশরে, চিচেক হাতুন তার ছেলেকে মুক্ত করতে এবং মিশরে ফিরিয়ে আনতে মামলুক সুলতানকে তার স্ত্রীর মাধ্যমে তাগাদা দিচ্ছিলেন। জনৈক নিকোলাস ডে এর বহনকৃত চিঠি দ্বারা প্রকাশিত হয় যে জেম তার মায়ের সাথে যোগাযোগ রক্ষা করছিলেন। চিচেক হাতুন, নিজের ছেলেকে মিশরে নিয়ে আসতে এবং মামলুক দরবারে নিজের প্রভাব ব্যবহার করে কায়িতবে-কে এই প্রচেষ্টায় তাকে সাহায্য করার জন্য তাগাদা দেয়ার কথা কায়রো হতে গোয়েন্দাদের দ্বারা বায়েজীদের কানে পৌঁছে যায়। দি'আউবুসান জেমকে ব্যবহার করে চিচেক হাতুন এবং কায়িতবে কে নিয়ন্ত্রণ করে তাদের কাছ থেকে ২০ হাজার স্বর্ণখন্ড আদায় করেন জেমকে মিশরে নিয়ে আসার অভিনয় দ্বারা।
জেমের পক্ষ হতে চিচেক হাতুন বহুবছর ধরে লড়াই করেছেন এবং তার ভাইয়ের নিকট পরাজিত হওয়ার পর ইউরোপীয় জিম্মিদশা থেকে মুক্তি পেতে তার প্রচেষ্টায় সর্বপ্রধান মিত্র ছিলেন।
১৪৯৮ সালের ৩রা মে প্লেগে ভুগে চিচেক হাতুন মৃত্যুবরণ করেন এবং কায়রোতে তাকে দাফন করা হয়। যাইহোক, জেমের মৃত্যুস্থান নেপলস থেকে তার মরদেহ ফিরিয়ে আনা হয়েছিলো এবং তার বড় ভাই মুস্তাফার সমাধিস্তম্ভে তাকে সমাধিস্থ করা হয়।
২০১৩ সালের তুর্কি ধারাবাহিক ফাতিহ-এ চিচেক হাতুন চরিত্রে অভিনয় করেন গেমজে ওযছেলিক।
মতিয়ার রহমান তালুকদার

মতিয়ার রহমান তালুকদার বাংলাদেশের বরগুনা জেলার রাজনীতিবিদ যিনি তৎকালীন বরগুনা-৩ আসনের সংসদ সদস্য ছিলেন।
মতিয়ার রহমান তালুকদার বরগুনা জেলায় জন্মগ্রহণ করেন।
মতিয়ার রহমান তালুকদা ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন বরগুনা-৩ আসন থেকে সংসদ সদস্য নির্বাচিত হন। বিএনপিতে যোগ দিয়ে তিনি ২০০১ সালের অষ্টম জাতীয় সংসদ নির্বাচনে শেখ হাসিনার ছেড়ে দেওয়া আসনে উপনির্বাচনের সময় বাংলাদেশ জাতীয়তাবাদী দলে যোগ দিয়ে তৎকালীন বরগুনা-৩ আসন থেকে সংসদ সদস্য নির্বাচিত হন।
২০০৮ সালের নবম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি বরগুনা-১ আসন থেকে পরাজিত হয়ে ছিলেন।
নটর ডেম প্রকৌশল কলেজ

নটর ডেম প্রকৌশল কলেজ হল যুক্তরাষ্ট্রের নটর ডেম বিশ্ববিদ্যালয়ের একটি কলেজ। এই প্রকৌশল কলেজের অন্তর্বর্তী ডিন হলেন থমাস ই ফুজা, পিএইচডি। যুক্তরাষ্ট্রে প্রকৌশলের জন্য স্নাতক বিদ্যালয়ের তালিকায় এটির অবস্থান ৪৭তম এবং অস্নাতক বিদ্যালয়ের তালিকায় এটির অবস্থান ১৫তম।
এই প্রকৌশল কলেজের ক্যাম্পাসে কুশিং হল, ফিটজপ্যাট্রিক হল, স্টিনসন-রিমিক হল, ম্যাককোর্টনি হল এবং অন্যান্য জায়গা রয়েছে।
আরশাদুজ্জামান

আরশাদুজ্জামান বাংলাদেশের বাগেরহাট জেলার রাজনীতিবিদ ও বাগেরহাট-৪ আসনের সাবেক সংসদ সদস্য।
আরশাদুজ্জামান বাগেরহাট জেলায় জন্মগ্রহণ করেন।
আরশাদুজ্জামান ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে বাগেরহাট-৪ আসন থেকে সংসদ সদস্য নির্বাচিত হন।
আলতাফ হোসেন (রাজনীতিবিদ)

আলতাফ হোসেন (-৩ মে ২০০৯) বাংলাদেশের বাগেরহাট জেলার রাজনীতিবিদ, আইনজীবী ও বাগেরহাট-৪ আসনের সাবেক সংসদ সদস্য।
আলতাফ হোসেন ১৯৩৪ সালে বাগেরহাটের মোরেলগঞ্জের কচুবুনিয়া গ্রামে জন্মগ্রহণ করেন।
আলতাফ হোসেন একজন আইনজীবী ছিলেন। তিনি দীর্ঘদিন ইউনিয়ন পরিষদ চেয়ারম্যান ও মোরেলগঞ্জ উপজেলা চেয়ারম্যান হিসেবে দায়িত্ব পালন করেন। ১৯৬২ সালে তিনি তৎকালীন পূর্ব পাকিস্তান প্রাদেশিক পরিষদের সদস্য নির্বাচিত হয়ে পার্লামেন্টারি সেক্রেটারি নিযুক্ত হয়েছিলেন। তিনি ১৯৮৬ সালের তৃতীয় জাতীয় সংসদ নির্বাচনে বাগেরহাট-৪ আসন থেকে জাতীয় পার্টির মনোনয়ন নিয়ে সংসদ সদস্য নির্বাচিত হন। এর পর বিএনপিতে যোগ দিয়ে কেন্দ্রীয় কমিটির সদস্য মনোনীত হন।
১২ জুন ১৯৯৬ সালের সপ্তম জাতীয় সংসদ নির্বাচনে বাগেরহাট-৪ আসন থেকে বাংলাদেশ জাতীয়তাবাদী দলের মনোনয়ন নিয়ে তিনি পরাজিত হন।
আলতাফ হোসেন ৩ মে ২০০৯ সালে বাংলাদেশ মেডিক্যাল কলেজ ও হসপিটালে চিকিৎসাধীন মৃত্যুবরণ করেন।
পাকিস্তান অলিম্পিক অ্যাসোসিয়েশন

পাকিস্তান অলিম্পিক অ্যাসোসিয়েশন (; এছাড়াও সংক্ষেপে আইওসি কোড পিএকে দ্বারা পরিচিত) হলো পাকিস্তানের জাতীয় অলিম্পিক কমিটি। এই সংস্থাটির ১৯৪৮ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর পাকিস্তানের লাহোরে অবস্থিত।
বর্তমানে পাকিস্তান অলিম্পিক অ্যাসোসিয়েশনের সভাপতির দায়িত্ব পালন করছেন সৈয়দ মুহাম্মদ আবিদ কাদরি গিলানি, যিনি ২০২৪ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মুহাম্মদ খালিদ মাহমুদ।
১৯৪৮ সালে পাকিস্তানের বহু-ক্রীড়ার সর্বোচ্চ সংস্থা হিসেবে পাকিস্তান অলিম্পিক অ্যাসোসিয়েশন প্রতিষ্ঠিত হয়েছে। আহমদ জাফর এই সংস্থার প্রথম সভাপতির দায়িত্ব পালন করেছেন, যিনি ১৯৪৮ হতে ১৯৫০ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার বছরেই পাকিস্তান ১৯৪৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ২০১০ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।
বি এম নজরুল ইসলাম

বি এম নজরুল ইসলাম বাংলাদেশের সাতক্ষীরা জেলার রাজনীতিবিদ ও সাতক্ষীরা-১ আসনের সাবেক সংসদ সদস্য।
বি এম নজরুল ইসলাম ১৯৪৯ সালে সাতক্ষীরা জেলার কলারোয়া উপজেলার গোপীনাথপুর ইউনিয়নের রায়টা গ্রামে জন্মগ্রহণ করেন।
১৯৯৯ সালে সাতক্ষীরা-১ আসনের তৎকালীন সাংসদ সৈয়দ কামাল বখত আততায়ীর গুলীতে নিহত হলে উপনির্বাচনে বি এম নজরুল ইসলাম বাংলাদেশ আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন। তিনি মুক্তিযুদ্ধের একজন সংগঠক ছিলেন।
বি এম নজরুল ইসলাম সাতক্ষীরা জেলার কলারোয়া উপজেলার গোপীনাথপুর ইউনিয়নের সাবেক চেয়ারম্যান ছিলেন। তিনি কলারোয়া উপজেলার সাবেক চেয়ারম্যান ছিলেন। তিনি কলারোয়া উপজেলা আওয়ামী লীগের প্রতিষ্ঠাকালীন সভাপতি ছিলেন। জেলা আওয়ামী লীগের সাবেক আহ্বায়ক ছিলেন এবং প্রতিষ্ঠিত ব্যাবসায়ী ছিলেন। সাতক্ষীরা জেলা আওয়ামী লীগের সহ সভাপতি ছিলেন। তিনি একজন বীর মুক্তিযোদ্ধা ছিলেন।
ব্যাড বাজ

ব্যাড বাজ () দ্য মিন্ট চিকস-এর তৃতীয় এক্সটেন্ডেড প্লে অ্যালবাম, যা ২০১০ সালের ১৫ ফেব্রুয়ারি মিউজিকহাই.প দ্বারা প্রকাশিত হয়েছিল। ৯৫বিএফএম'র "নিউজগড" গানের সমন্বয়ে তৈরি শিরোনাম সঙ্গীত "ব্যাড বাজ" গিটারিস্ট রুবান নিলসনের সহ-উপস্থাপনায় ২০১০-এর জানুয়ারিতে প্রদর্শিত হয়েছিল এবং মিউজিকহাই.প-এর ওয়েবসাইটে বলা হয়েছিল যে, এক্সটেন্ডেড প্লে'র অ্যালবামটি একটি সীমিত সংস্করণের ইউএসবি স্টিকে মুক্তি পাবে। রুবান নিলসনের ডিজাইন করা ইউএসবিতে ফেব্রুয়ারি ১৫, ২০১০ থেকে ভক্তদের কাছে সেটি প্রেরণ করা হয়েছিল।
লুসি পিন্ডার

লুসি ক্যাথরিন পিন্ডার (জন্ম: ২০ ডিসেম্বর ১৯৮৩) একজন ইংরেজি অভিনেত্রী, টেলিভিশন ব্যক্তিত্ব এবং প্রাক্তন গ্ল্যামার মডেল। ২০০৩ সালে বোর্নমাথে সমুদ্র সৈকতে একজন ফ্রিল্যান্স ফটোগ্রাফার তাকে খুঁজে পেলে তিনি সবার নজরে এসেছিলেন এবং খ্যাতি অর্জন করেছিলেন। লুসি "ডেইলি স্টার", "এফএইচএম", "লোডেড" এবং "নাটস"-এর মতো ম্যাগাজিনগুলিতে মডেল হিসাবে উপস্থিত হয়েছিলেন।
পিন্ডার টপলেস অবস্থায় ২০০৭ সালে "নাটস" ম্যাগাজিনে উপস্থিত হয়েছিলেন। অস্ট্রেলিয়ান ম্যাগাজিন "র‌্যাল্ফ" ঘোষণা করেছিল যে, ২০০৭ সালে "বিশ্বের সেরা স্তন" রয়েছে তার।
পিন্ডার "এফএইচএম"-এর "১০০ সেক্সিয়েস্ট উইমেন ইন দ্য ওয়ার্ল্ড" তালিকায় ২০০৭ (#৯২), ২০০৬ (#৩৫), এবং ২০০৫ (#১৬) সাথে জায়গা করে নিয়েছিলেন এবং ২০১০ সালে তিনি বেনেটস ব্যাবে স্কোয়াডের প্রধান ছিলেন।
পিন্ডার "নাটস" ম্যাগাজিনের "দ্য ট্রুথ অ্যাবাউট উইমেন" শিরোনামে সাপ্তাহিক পরামর্শ কলামের অংশ হয়েছিলেন।
২০০৪ সালে পিন্ডার লিভিং টিভির ধারাবাহিক "আই'এম ফ্যামাস এন্ড ফ্রাইটেন্ড!"-এ হাজির হয়েছিলেন, তিনি ২০০৪ সালে ৪-৪-২ এর ব্যান্ড সংগীত ভিডিও ""কাম অন ইংল্যান্ড""-এ উপস্থিত হয়েছিলেন। 
৩১ ডিসেম্বর ২০০৫-এ পিন্ডার স্কাই স্পোর্টসে "সকার এএম"-এ একজন সেলিব্রিটি সকারেট হিসাবে উপস্থিত হয়েছিলেন, সেসময় তিনি সাউদাম্পটন এফসি'র জার্সি পরেছিলেন। তিনি মডেলিং এবং ফুটবলের মতো বিষয়ের উত্তর দেওয়ার জন্য জনপ্রিয় কমলা সোফায় বসেছিলেন।
এছাড়াও পিন্ডার বেশ কয়েকটি ডিভিডি-র কভার, "লোডেড" এবং "ম্যাক্সিমের" মতো ম্যাগাজিনগুলির জন্য ফটোশ্যুটে উপস্থিত হয়েছিলেন।
কেলি ব্রুক

কেলি অ্যান পার্সন্স (জন্ম: ২৩ নভেম্বর ১৯৭৯), পেশাগতভাবে যিনি কেলি ব্রুক নামে পরিচিত, একজন ইংরেজ মডেল, অভিনেত্রী, মিডিয়া ব্যক্তিত্ব, এবং লেখিকা। তিনি যুক্তরাজ্যে তার মডেলিং কাজের জন্য এবং আমেরিকাতে এনবিসি-তে প্রচারিত সিটকম "ওয়ান বিগ হ্যাপি" (২০১৫)-তে অভিনয়ের জন্য পরিচিত। ব্রুক বিভিন্ন ব্রিটিশ টেলিভিশন অনুষ্ঠানে অংশগ্রহণ করেছেন, যার মধ্যে রয়েছে "স্ট্রিক্টলি কাম ডান্সিং" (২০০৭), "ব্রিটেন'স গট ট্যালেন্ট" (২০০৯), "সেলিব্রিটি জুস" (২০১২-২০১৩), "ইট'স নট মি, ইটস ইউ" (২০১৬), "লুজ উইমেন" (২০১৮) এবং "দ্য গ্রেট ব্রিটিশ বেক অফ" (২০২০)।
ব্রুককে যৌন প্রতীক এবং স্টাইল আইকন হিসাবে বিবেচনা করা হয়। তিনি ২০০৫ এবং ২০১৫ সালে "এফএইচএম"-এর সালে সেক্সিয়েস্ট উইম্যান ইন দ্য ওয়ার্ল্ড এর খেতাব জিতেছিলেন। কেলি ব্রুক অভিনীত উল্লেখযোগ্য চলচ্চিত্রগুলির মাঝে রয়েছে- "অ্যাবসোলন" (২০০৩), "ফিশটেলস" (২০০৭), "পিরানহা থ্রিডি" (২০১০), "কিথ লেমন: দ্য ফিল্ম" (২০১২) এবং "টেকিং স্টক" (২০১৫)।
ব্রুক কেলি অ্যান পার্সন্স হিসাবে ইংল্যান্ডের কেন্টে জন্মগ্রহণ করেছিলেন এবং সেখানেই বেড়ে উঠেছিলেন, তার বাবা সান্দ্রা কেলি পেশায় একজন রাঁধুনি ছিলেন এবং মা কেনেথ পার্সন্স একজন ভাস্কর ছিলেন। ড্যামিয়েন নামে তার এক ছোট ভাই এবং সাশা নামে একজন বড় সৎ-বোন রয়েছে। ব্রুক রচেস্টারের ওয়ারেন উডের টমাস অ্যাভেলিং স্কুলে অধ্যয়ন করেছিলেন। ১৯৯৬ সালে ১৭ বছর বয়সে তিনি "ফিস্ট অফ ফান" এর দ্বিতীয় সিরিজে হাজির হয়েছিলেন। তিনি ১৬ বছর বয়সে পেশাদার মডেল হওয়ার আগে এই সময়ে লন্ডনের ইটালিয়া কন্টি একাডেমি অব থিয়েটার আর্টস-এ ৩ বছর অধ্যয়ন করেছিলেন।
১৬ বছর বয়সে একটি সুন্দরী প্রতিযোগিতায় জয়লাভের পর ব্রুকের মডেলিং ক্যারিয়ার শুরু হয়। 
২০১৪ সালের সেপ্টেম্বর মাসে ব্রুক তার আত্মজীবনীমূলক বই প্রকাশ করে লেখিকা হিসেবে আত্মপ্রকাশ করেন। বইটির ভূমিকায় তিনি লিখেছিলেন, "আমি প্রায়ই চিন্তা করে দেখেছি যে, আমার বক্ষযুগল না থাকলে আজকে আমি কোথায় থাকতাম।... কাজেই আমার প্রথম আত্মজীবনীটি তাদের উদ্দেশ্যে উৎসর্গ করাই যুতসহ হবে বলে আমি মনে করেছি।... আমি মূলত আমার বক্ষযুগলকে ঘিরে একটি গোটা সাম্রাজ্য গড়ে তুলেছি। তারা আমার সবচাইতে অনুগত দুই বন্ধু!"
২০০৪ সালে বাহামাসের ইলেউথেরায় থ্রিলার চলচ্চিত্র "সারভাইভাল আইল্যান্ড"-এর চিত্রগ্রহণের সময় ব্রুকের সাথে আমেরিকান অভিনেতা বিলি জেনের সাক্ষাৎ হয়। ব্রুক এবং জেন ২০০৮-এর মাঝামাঝি সময়ে বিবাহ বন্ধনে আবদ্ধ হতে চেয়েছিলেন এবং কেন্টে একটি বাড়িও কিনেছিলেন, কিন্তু ২০০৭ সালের নভেম্বরে ব্রুকের বাবার মৃত্যুর পরে তাদের বিবাহ স্থগিত করে দেওয়া হয়। এই দম্পতি ২০০৮ সালের এপ্রিলে তাদের সম্পর্কের ইতি টানে।
ব্রুক রাগবি খেলোয়াড় থম ইভান্সের সাথেও এক আবেগপ্রবণ সম্পর্কে জড়িত ছিলেন। ১৬ মার্চ, ২০১১-এ ব্রুক তার টুইটার অ্যাকাউন্টের মাধ্যমে ঘোষণা করেছিলেন যে, তিনি গর্ভবতী ও তিনি এবং ইভান্স একটি মেয়ে সন্তান প্রত্যাশা করছেন। ২০১১ সালের ৯ই মে ব্রুকের গর্ভপাত হয়েছে বলে জানা যায়। টুইটারের মাধ্যমে ১লা ফেব্রুয়ারি ২০১৩-এ ব্রুক আবার জানিয়ে দেন যে, তিনি এবং ইভান্স আলাদা হয়ে গিয়েছেন।
সুব্রত গুহ

সুব্রত গুহ (; জন্ম: ৩১ জানুয়ারি, ১৯৪৬ - মৃত্যু: ৫ নভেম্বর, ২০০৩) তৎকালীন ব্রিটিশ ভারতের বাংলা প্রদেশের কলকাতা এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৬০-এর দশকের শেষার্ধ্বে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে বাংলা দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে পারদর্শী ছিলেন তিনি।
এক দশকের অধিক সময় ধরে বাংলা দলের প্রধান খুঁটি হিসেবে নিজেকে তুলে ধরতে সচেষ্ট ছিলেন। ১৪.৬১ গড়ে ২০৯ উইকেট লাভ করেন।
১৯৬৫-৬৬ মৌসুম থেকে ১৯৭৬-৭৭ মৌসুম পর্যন্ত সুব্রত গুহের প্রথম-শ্রেণীর খেলোয়াড়ী জীবন চলমান ছিল। সঠিকমানের ডানহাতি মিডিয়াম পেস বোলার হিসেবে বলকে উইকেটের উভয় দিকেই সুইং করানোয় দক্ষতা অর্জন করেছিলেন। তবে, টেস্ট পর্যায়ে এর বিপরীত চিত্র লক্ষ্য করা যায়। সমগ্র প্রথম-শ্রেণীর খেলোয়াড়ী জীবনে ২০.২৯ গড়ে ২৯৯ উইকেট পান।
উদ্বোধনী বোলার হিসেবে মিডিয়াম-ফাস্ট বোলিংয়ে পারদর্শী ছিলেন সুব্রত গুহ। কলকাতা বিশ্ববিদ্যালয়ে অধ্যয়ন করতেন। ছাত্র অবস্থাতেই বিশ বছর বয়সী সুব্রত গুহ ১৯৬৬-৬৭ মৌসুমে সফররত ওয়েস্ট ইন্ডিয়ান একাদশের বিপক্ষে খেলে অবিস্মরণীয় ভূমিকা রাখেন। সম্মিলিতভাবে মধ্য ও পূর্ব অঞ্চল দলের সদস্যরূপে ৪/৬৪ ও ৭/৪৯ বোলিং পরিসংখ্যান গড়ে সফরকারীদের একমাত্র পরাজয়ে গুরুত্বপূর্ণ ভূমিকা পালন করেছিলেন।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন সুব্রত গুহ। ১৯৬০-এর দশকের শেষদিকে অংশগ্রহণকৃত চার টেস্টে ১০৩.৬৭ গড়ে মাত্র তিনটি উইকেট পেয়েছিলেন। ৩.৪০ গড়ে ১৭ রান তুলেন। ৮ জুন, ১৯৬৭ তারিখে লিডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ ডিসেম্বর, ১৯৬৯ তারিখে কলকাতায় সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
১৯৬৭ সালে পতৌদি’র নবাবের অধিনায়কত্বে, এম চীনাস্বামীর আর্থিক দিক পরিচালনা ও কেকি তারাপোরের ব্যবস্থাপনায় ইংল্যান্ড সফরে দলের সাথে যান। দলের সাথে ভি সুব্রামন্য, ভাগবত চন্দ্রশেখর, সদানন্দ মহল, সুব্রত গুহ, এস ভেঙ্কটরাঘবন, ফারুক ইঞ্জিনিয়ার, অজিত ওয়াড়েকর, রমেশ সাক্সেনা, হনুমন্ত সিং, বিষেন বেদী, ইরাপল্লী প্রসন্ন, রুসি সুর্তি, চান্দু বোর্দে, বুধি কুন্দরন ও দিলীপ সরদেশাই গিয়েছিলেন।
এ সফরে তিনি কম সফল হন। টেস্টগুলোর মধ্যে কেবলমাত্র একটিতেই তিনি অংশগ্রহণের সুযোগ লাভ করেছিলেন। হেডিংলি টেস্টে দীর্ঘ ৪৮ ওভার বোলিং করে ১১৫ রান খরচায় কোন উইকেট লাভে ব্যর্থতার পরিচয় দেন।
১৯৬৯-৭০ মৌসুমে সফরকারী অস্ট্রেলিয়া দলের বিপক্ষে তিন টেস্টে অংশ নিয়ে সফলতার স্বাক্ষর রাখতে পারেননি। কানপুর টেস্টে ব্যক্তিগত সেরা বোলিং ২/৫৫ লাভ করেন। পল শিহান ও জন গ্লিসন তার শিকারে পরিণত হয়েছিলেন।
আন্তর্জাতিক ক্রিকেট থেকে প্রত্যাখ্যাত হবার পরও রঞ্জী ট্রফিতে বল হাতে নিয়ে সফল হয়েছিলেন। বাংলার সদস্যরূপে ১৯৭২-৭৩ মৌসুমে গৌহাটিতে অনুষ্ঠিত খেলায় আসামের বিপক্ষে ব্যক্তিগত সেরা বোলিং পরিসংখ্যান ৭/১৮ দাঁড় করান।
ব্যক্তিগত জীবনে বিবাহিত তিনি। নীলম গুহ নাম্নী এক রমণীর পাণিগ্রহণ করেন। ৫ নভেম্বর, ২০০৩ তারিখে ৫৭ বছর বয়সে মুম্বই এলাকায় সুব্রত গুহের দেহাবসান ঘটে।
মঙ্গলম পাবলিকেশন্স

মঙ্গলম পাবলিকেশন্স (ইন্ডিয়া) প্রাইভেট লিমিটেড, ভারতের কেরালার কোট্টায়মের একটি প্রকাশনা সংস্থা। এটি মালয়ালম ভাষায় অনলাইন দৈনিক পত্রিকা এবং সাপ্তাহিক ম্যাগাজিন "মঙ্গলম সাপ্তাহিক", "কন্যাকা" এবং "সিনেমা মঙ্গলমের" মতো সাপ্তাহিক পত্রিকা প্রকাশ করে। তারা কন্নড় ভাষায় কিছু ম্যাগাজিনও প্রকাশ করে। "মঙ্গলম" হচ্ছে কোট্টায়ম, কোচি, কালিকট, তিরুবনন্তপুরম, ইদুক্কি, কান্নুর এবং ত্রিশূর, থেকে মুদ্রিত ষষ্ঠ সবচেয়ে প্রচারিত হয় মালয়ালম দৈনিক। 
এমসি ভার্গেস প্রতিষ্ঠিত এই সংস্থাটি ১৯৬৯ সালে মাসিক জার্নাল হিসাবে, আড়াইশো অনুলিপি দিয়ে শুরু করে, পরবর্তীতে এটি সাপ্তাহিক হয়।
বৌধ রাজ্য

বৌধ রাজ্য ছিল ব্রিটিশ রাজ আমলে ভারতের অন্যতম দেশীয় রাজ্য ছিল। এটি ১৮৭৪ সালে একটি রাজ্য হিসাবে স্বীকৃত পায় এবং এর রাজধানী ছিল বৌধ শহরে ছিল। এর সর্বশেষ শাসক ১৯৪৮ সালের ১ জানুয়ারিতে ভারতীয় ইউনিয়নের সাথে যোগদানপত্র স্বাক্ষর করেন।
বৌধ ছিল উড়িষ্যার ২৬ টি সামন্ত রাজ্যের অন্যতম। কিংবদন্তি অনুসারে রাজ্যটি শতাব্দী আগে প্রতিষ্ঠিত হয়েছে সম্ভত ব্রাহ্মণ দ্বারা, যে রাজা কেন্দুঝরের ভাইপোর উত্তরাধিকারী হিসাবে গৃহীত হয়েছিল।
দেশীয় রাজ্যটি বর্তমানে বৌধ জেলার মধ্যে অবস্থিত।
রাজ্যটির রাজারা ছিলেন:
মাতৃভূমি (সংবাদপত্র)

মাতরুভূমি একটি মালায়ালাম পত্রিকা যা ভারতের কেরালা থেকে প্রকাশিত হয়। এটি প্রতিষ্ঠা করেছিলেন ব্রিটিশদের বিরুদ্ধে ভারতের স্বাধীনতা সংগ্রামে সক্রিয় স্বেচ্ছাসেবক কে পি কেশভ মেনন । "মাতরুভূমি" শব্দটি মালায়ালামের "মাতৃভূমি" অনুবাদ করে। এটি কেরালার দ্বিতীয় সর্বাধিক বহুল পঠিত সংবাদপত্র। এটি সাপ্তাহিক সাহিত্য পত্রিকা, "মাথরুভূমি আচ্ছাপ্পাথিপ্পু" সহ বিভিন্ন পত্রিকা এবং পরিপূরক "প্রকাশ করে" । এসইইডি (স্টুডেন্ট এম্পাওয়ারমেন্ট ফর এনভায়রনমেন্টাল ডেভেলপমেন্ট) হ'ল মাতরুভূমির সিএসআর উদ্যোগ যা মাতরুভূমি দ্বারা শুরু করা একটি প্রকৃতি চালিত শিক্ষামূলক কর্মসূচি। এসইইডি পরিবেশগত শিক্ষাকে স্কুল শিক্ষামূলক পাঠ্যক্রমের একটি অংশ হিসাবে গড়ে তোলা এবং এ জাতীয় ক্রিয়াকলাপ তাদের প্রতিদিনের জীবনের অংশ করে তোলা।
সিরাজ (সংবাদপত্র)

সিরাজ () মালয়ালম ভাষার একটি দৈনিক পত্রিকা, এটি ১৯৮৪ সালে প্রতিষ্ঠিত হয়েছিল। সংবাদপত্রটি তৌফিক পাবলিকেশনের অন্তর্ভুক্ত। এটি ভারতের পাঁচটি শহর কালিকট, তিরুবনন্তপুরম, কোচি, কান্নুর, মালাপ্পুরম এবং বেঙ্গালুরু এবং দুবাই, ওমান ও কাতার থেকে প্রকাশিত হচ্ছে। পত্রিকার প্রধান কার্যালয়টি কালিকটে অবস্থিত। প্রধান সম্পাদক হলেন "ভি পি এম ফয়েজি ভিলিয়াপ্পলী"। এর আটটি সংস্করণ রয়েছে।
কে এম বশির স্মৃতি গণমাধ্যম পুরস্কার হ'ল কে এম বশিরের স্মৃতি স্মরণে সাংবাদিকদের জন্য একটি বার্ষিক মিডিয়া পুরস্কার। এম বশিরকে আইএএস কর্মকর্তা শ্রীরাম ভেঙ্কিটারমন হত্যা করেছিলেন।
স্টিভ ও'রোর্ক

স্টিভ ও'রোর্ক ( – ) ছিলেন ব্রিটিশ সঙ্গীত ব্যবস্থাপক। তিনি ১৯৬৮ সালে সিড ব্যারেটের পিংক ফ্লয়েড ত্যাগের পর দলটির ব্যবস্থাপকের দ্বায়িত্ব নেন। তিনি তার মৃত্যুর আগ পর্যন্ত ব্যান্ডটির ব্যবস্থাপক ছিলেন, বেস বাদক এবং প্রধান গীতিকার রজার ওয়াটার্সের সাথে ব্যান্ডের বিভাজনের বিষয়ে আলোচনা করেছিলেন।
স্টিভ ও'রোর্ক লন্ডনের উইলসডেনে ১ অক্টোবর ১৯৪০ সালে জন্ম নেন। তার বাবা টমি ও'রোর্ক আয়ারল্যান্ডের পশ্চিমে অরণ দ্বীপে মৎস্যজীবী ছিলেন। তিনি রবার্ট ফ্ল্যাহার্টির "ম্যান অব আরান" প্রামাণ্য চলচ্চিত্রের আনুষ্ঠানিক প্রদর্শনীর জন্য লন্ডন সফর করেছিলেন, যেখানে তিনি হাঙ্গর শিকারী হিসেবে অভিনয় করেছিলেন। পরবর্তীতে তিনি উইলসডেনের শহরতলিতে স্থায়ী হয়েছিলেন।
ও'রোর্ক হিসাবরক্ষক হিসেবে প্রশিক্ষণ নিয়েছিলেন এবং জুনিয়র প্রতিনিধী এবং বুক কিপার হিসেবে ব্রায়ান মরিসন এজেন্সির, যা এনইএমএস এন্টারপ্রাইজেসের অংশ হয়েছিল, সাথে কাজ করেছিলেন। প্রাথমিকভাবে ও'রোর্ক পিংক ফ্লয়েডের জন্য গিগ বুক করেছিলেন, যখন ব্যান্ডটি পিটার জেনার এবং অ্যান্ড্রু কিংয়ের পরিচালনাধীন ছিল। ১৯৬৮ সালে যখন পিংক ফ্লয়েডের প্রতিষ্ঠাতা সদস্য সিড ব্যারেট দল থেকে পৃথক হয়েছিলেন, কিং এবং জেনার ব্যারেটের সাথে কাজ অব্যহত রাখেন এবং ও'রোর্ক ব্যান্ডটির পরিচালনার দায়িত্ব গ্রহণ করেন। ১৯৭০-এর দশকের গোড়ার দিকে, ও'রোর্ক এনইএমএস এনইএমএস ছেড়ে গিয়েছিলেন এবং নিজের মেয়ে ইমা কেটের নামানুসারে ইএমকেএ প্রোডাকশন্স নামে নিজস্ব সংস্থা প্রতিষ্ঠা করেছিলেন। পরবর্তীকালে তিনি আরও একটি কন্যা ও তিন পুত্রের জন্ম দিয়েছেন।
থেজাস

থেজাস হল একটি মালয়ালম ভাষার ভারতীয় অনলাইন সংবাদ প্রকাশক, যেটি কালিকট থেকে প্রকাশিত সকালের মুদ্রিত সংবাদপত্র হিসাবে ২০০৬ সালে প্রতিষ্ঠিত হয়। এটি পপুলার ফ্রন্ট অফ ইন্ডিয়ার মুখপত্র এবং কালিকট ভিত্তিক পাবলিক লিমিটেড সংস্থা ইন্টারমিডিয়া পাবলিশিং লিমিটেডের মালিকানাধীন। সর্বশেষ মুদ্রিত সংস্করণটি ৩১ ডিসেম্বর ২০১৮ এ প্রকাশিত হয়েছিল, কেবলমাত্র অনলাইন সংস্করণটি এখন রয়েছে। 
"থেজস" ২৬ জানুয়ারি ২০০৬ তারিখে ভারতীয় প্রজাতন্ত্র দিবসে কালিকট থেকে প্রকাশনা শুরু করেছিল। তিন মাসের অল্প সময়ের মধ্যেই এটি তিরুবনন্তপুরম থেকে আরও একটি সংস্করণ প্রকাশ শুরু করেছিল, এরপরে তৃতীয় সংস্করণটি কোচি থেকে আরও তিন মাসের মধ্যে প্রকাশিত হয়েছিল। এছাড়াও কান্নুর সংস্করণটি সম্প্রসারণের অংশ হিসাবে ২০০৮ সালে শুরু হয়েছিল। ২০০৯ সালের ডিসেম্বরে এটি কোট্টায়ম সংস্করণ শুরু করে। এটি একটি অনলাইন সংস্করণ এবং একটি ই-পেপারও শুরু করেছিল। "থেজাস" মার্চ ২০১১ সালে রিয়াদ, জেদ্দা এবং দাম্মাম থেকে সৌদি আরবের সংস্করণগুলি শুরু করেছিল। চতুর্থ উপসাগরীয় সংস্করণ দোহায় ১৭ মে ২০১২-এ শুরু হয়েছিল। থেজাসের পঞ্চম উপসাগরীয় সংস্করণ বাহরাইনে ২৭ সেপ্টেম্বর ২০১২ সালে চালু হয়েছিল। 
অক্টোবর ২০১৮ তে "থেজাস" তার মুদ্রণ সংস্করণটি বন্ধ করে একটি অনলাইন সংবাদপত্র হওয়ার সিদ্ধান্ত নেয়। সর্বশেষ মুদ্রিত সংস্করণটি ৩১ ডিসেম্বর ২০১৮ এ প্রকাশিত হয়েছিল। একই নামে ম্যাগাজিনটি অব্যাহত রাখে এবং এখনও মুদ্রিত হচ্ছে। মুদ্রণ সংস্করণ বন্ধ করার কারণ হিসাবে প্রশাসন বিজ্ঞাপন থেকে ক্রমহ্রাসমান আয় এবং বর্ধিত ঋণকে তুলে ধরে।
বদলগাছী সরকারি কলেজ, নওগাঁ

বদলগাছী সরকারি কলেজ, নওগাঁ বাংলাদেশের নওগাঁ জেলার বদলগাছী উপজেলায় অবস্থিত একটি শিক্ষাপ্রতিষ্ঠান। ১৯৭২ সালে এই কলেজটি প্রতিষ্ঠিত হয়। এটি বাংলাদেশ জাতীয় বিশ্ববিদ‍্যালয়ের অধীনে ডিগ্রী(পাস), স্নাতক(পাস) ও স্নাতক(সম্মান) কোর্স পরিচালনা করে। এছাড়া রাজশাহী শিক্ষা বোর্ডের অধীনে উচ্চ মাধ্যমিক কোর্স পরিচালনা করা হয়।
১৯৭২ সালে কলেজটি কলেজটি প্রতিষ্ঠা করা হয়। মোঃ মতিয়ার রহমান চৌধুরী, কুদ্দুস মোল্লা এবং এলাকার বিভিন্ন ব্যক্তিবর্গের প্রচেষ্টায় "বঙ্গবন্ধু কলেজ" নামে প্রাথমিক যাত্রা শুরু হয়। মোঃ মতিয়ার রহমান চৌধুরী এই কলেজ প্রতিষ্ঠার প্রধান উদ্যোক্তা এবং কলেজের প্রতিষ্ঠাকালীন অধ্যক্ষ হিসেবে দায়িত্ব পালন করেছেন। কুদ্দুস মোল্লা কলেজ প্রতিষ্ঠার জন্য ১৩২.৫ শতাংশ পরিমান জমি কলেজকে দান করেন। তবে সেই সময়ে বঙ্গবন্ধু নামে প্রতিষ্ঠান স্থাপনের জন্য শেখ মুজিবুর রহমানের ব্যক্তিগত অনুমতির দরকার ছিল এবং সেই সময়ে কোন একটি কারণে অনুমতি পাওয়া যায় নাই। তাই, ১৯৭৩ সালে কলেজটির নাম "বঙ্গবন্ধু কলেজ" থেকে পরিবর্তন করে এলাকার নাম অনুসারে “বদলগাছী মহাবিদ্যালয়” রাখা হয়।
১৯৮৭ সালের শেষের দিকে কলেজটিকে সরকারি আত্তীকরণ করা হয় এবং নাম পরিবর্তন করে "বদলগাছী সরকারি কলেজ" নামকরণ করা হয়। তদানিন্তন ৪৮, নওগাঁ-৩ আসনের সাবেক এমপি ড. মোঃ আকরাম হোসেন চৌধুরীর প্রচেষ্ঠায় এবং বঙ্গবন্ধু ট্রাস্টের অনুমোদনক্রমে পুনরায় ২০১৪ সালের ০৪ আগস্ট শিক্ষা মন্ত্রণালয়ের জারিকৃত প্রজ্ঞাপনের মাধ্যমে কলেজটির পূর্বের নাম “বঙ্গবন্ধু সরকারি মহাবিদ্যালয়” প্রতিস্থাপন করা হয়। বর্তমানে কলেজটিতে জাতীয় বিশ্ববিদ‍্যালয়ের অধীনে ডিগ্রী(পাস), স্নাতক(পাস) ও স্নাতক(সম্মান) কোর্স এবং রাজশাহী শিক্ষা বোর্ডের অধীনে উচ্চ মাধ্যমিক কোর্স চালু আছে।
২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।
নওগাঁ শহর থেকে প্রায় ১৬ কিলোমিটার দূরে বঙ্গবন্ধু সরকারি কলেজটি অবস্থিত। বদলগাছী উপজেলা পরিষদের পূর্ব দিকের নিকটেই কলেজটি অবস্থিত।
বঙ্গবন্ধু সরকারি কলেজে ডিগ্রী(পাস), স্নাতক(পাস) ও স্নাতক(সম্মান) কোর্সের শিক্ষা কার্যক্রম চালু আছে। এছাড়া চালু রয়েছে উচ্চ মাধ্যমিক পর্যায়ে শিক্ষা কার্যক্রম। এই কলেজে ৩টি অনুষদের অধীনে ১৩টি বিভাগে পাঠদান কার্যক্রম চালু রয়েছে। সেগুলো হল:
কলেজের মূল ভবনগুলোতে শিক্ষার্থীদের পাঠদান কার্যক্রম ও পরীক্ষা নেওয়া হয়। ভবনে কর্মচারীদের কার্যালয়, অধ্যক্ষের কার্যালয়, শিক্ষকদের আলাদা কার্যালয়, বিজ্ঞান অনুষদের শিক্ষার্থীদের ল্যাব, কম্পিউটার ল্যাব ও অন্যান্য সুবিধা আছে।
বঙ্গবন্ধু সরকারি কলেজের গ্রন্থাগারে পাঠদানের বিভিন্ন বিষয়ের পাশাপাশি ধর্মীয়, মুক্তিযোদ্ধা বিষয়ক, উপন্যাস ও অন্যান্য বিষয়ে অনেক বই আছে। শিক্ষার্থীরা গ্রন্থাগারে বসে বা প্রাতিষ্ঠানিক পরিচয়পত্র দেখিয়ে গ্রন্থাগারিক কাছ থেকে বই নির্দিষ্ট সময়ের জন্য ধার নিতে পারে।
বঙ্গবন্ধু সরকারি কলেজের মাঠে শিক্ষার্থীরা নিয়িমিত খেলাধুলা, শরীরচর্চা করে। তাছাড়া বার্ষিক সাংস্কৃতিক অনুষ্ঠান এবং ক্রীড়া প্রতিযোগিতার আয়োজন করা হয়।
কলেজের শিক্ষার্থীদেরকে সহশিক্ষা কার্যক্রমে উদ্বুদ্ধ করতে কলেজে বিভিন্ন সময় সাংস্কৃতিক অনুষ্ঠানের আয়োজন করা হয়। এছাড়া ডিবেটিং ক্লাব, থিয়েটার ক্লাব, বাংলা ক্লাব, বিএনসিসি, রোভার স্কাউট কার্যক্রমও পরিচালিত হয় কলেজে। এছাড়া বার্ষিক মিলাদ মাহফিল, বনভোজন আয়োজন করা হয়।
সঞ্চার

সঞ্চার ভারতের সোলাপুরে থেকে প্রকাশিত একটি ভারতীয় মারাঠি দৈনিক ব্রডশিট পত্রিকা। এটি শ্রী এম এম কাদাদি, রাঙ্গা বৈদ্য এবং রমন গান্ধী ১৯৬১ সালের ১৩ ই অক্টোবর প্রতিষ্ঠা করেছিলেন এবং বর্তমানে এটি সংগম পেপারস কর্পোরেশন এর মালিকানাধীন। বর্তমান সম্পাদক, মুদ্রক, "সঞ্চার" এর প্রকাশক হলেন জনাব ধর্মরাজ অন্নরাজ কাদাদি। সঙ্গম পেপারস কর্পোরেশনের অন্য অংশীদার হলেন মিঃ অন্নরাজ ধর্মরাজ কাদাদি ও শ্রীমতি সুশিলা রমন গান্ধী। "সঞ্চার" এর কার্যালয় সঞ্চার বিল্ডিং, হোতগি রোড, সোলাপুর - ৪১৩০০৩ (মহারাষ্ট্র, ভারত)।
সাউদাম্পটন

সাউদাম্পটন () হ্যাম্পশায়ার, দক্ষিণ পূর্ব ইংল্যান্ডের একটি শহর যেটি লন্ডনের দক্ষিণ-পশ্চিমেে এবং পোর্টস্‌মাথের উত্তর-পশ্চিমেে দূরে অবস্থিত একটি শহর। এটি নিউ ফরেস্টের নিকটবর্তী প্রধান বন্দর, এবং সাউদাম্পটন জলের উত্তরতম পয়েন্টে নদীর তীর ও ইটচেনের সঙ্গমস্থলে হ্যাম্বল নদীর দক্ষিণে যুক্ত হয়েছে। ২০১১ সালের আদমশুমারিতে একক কর্তৃপক্ষের জনসংখ্যা ছিল ২৫৩,৬৫১। সাউদাম্পটনের বাসিন্দাlদের বলা হয়।
শহরের উল্লেখযোগ্য নিয়োগকর্তাদের মধ্যে রয়েছে সাউদাম্পটন সিটি কাউন্সিল, সাউদাম্পটন বিশ্ববিদ্যালয়, সোলেন্ট বিশ্ববিদ্যালয়, সাউদাম্পটন বিমানবন্দর, অর্ডানেন্স সার্ভে, বিবিসি দক্ষিণ, এনএইচএস, সহযোগী ব্রিটিশ বন্দর (এবিপি) এবং কার্নিভাল ইউকে। সাথে জড়িত থাকার জন্য সাউদাম্পটন খ্যাতিমান। স্পিটফায়ার, ডি-ডে যাওয়ার জন্য অন্যতম প্রস্থান পয়েন্ট, এবং সম্প্রতি বিশ্বের বৃহত্তম ক্রুজ জাহাজের ঘরোয়া বন্দর হিসেবে ব্যবহুত। সাউদাম্পটনের ওয়েস্টকয়ের একটি বিশাল শপিং সেন্টার এবং খুচরা পার্ক রয়েছে।
গেঞ্চলারবিরলিয়ি স্পোর্টস ক্লাব

গেঞ্চলারবিরলিয়ি স্পোর কুলুবু (, ; এছাড়াও গেঞ্চলারবিরলিয়ি এসকে অথবা শুধুমাত্র গেঞ্চলারবিরলিয়ি নামে পরিচিত) হচ্ছে আঙ্কারা ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯২৩ সালের ১৪ই মার্চ তারিখে প্রতিষ্ঠিত হয়েছে। গেঞ্চলারবিরলিয়ি তাদের সকল হোম ম্যাচ আঙ্কারার এরিয়ামান স্টেডিয়ামে খেলে থাকে; যার ধারণক্ষমতা হচ্ছে ২২,০০০। বর্তমানে এই ক্লাবের ম্যানেজারের দায়িত্ব পালন করছেন মুস্তফা কাপলান এবং সভাপতির দায়িত্ব পালন করছেন মুরাত কাভজাভ। সেনেগালীয় রক্ষণভাগের খেলোয়াড় জারগো তুরে এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, গেঞ্চলারবিরলিয়ি এপর্যন্ত ৪টি শিরোপা জয়লাভ করেছে; যার মধ্যে ২টি তুর্কি ফুটবল চ্যাম্পিয়নশিপ এবং ২টি তুর্কি কাপ শিরোপা রয়েছে।
বক্ষবন্ধনীহীনতা

বক্ষবন্ধনীহীনতা হচ্ছে বক্ষবন্ধনী না পরেই বহির্বাস পরে বাইরে যাওয়া। মূলত যেসব নারী বক্ষবন্ধনী পরতে অস্বস্তি বোধ করেন তারাই এরূপ করেন। তাছাড়াও কিছু কিছু নারী স্তনকে ট্যাবু অর্থাৎ নিষিদ্ধ এবং গোপনীয় মানতে নারাজ তারাও এরূপ কাজ করে থাকেন। পশ্চিমা সমাজগুলোতে নারীদের এহেন কর্মকাণ্ড আরও বিস্তৃতির পথে।
কাসিমপাশা স্পোর্টস ক্লাব

কাসিমপাশা স্পোর কুলুবু (, ; এছাড়াও কাসিমপাশা এসকে অথবা শুধুমাত্র কাসিমপাশা নামে পরিচিত) হচ্ছে ইস্তাম্বুল ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯২১ সালের ১৫ই জানুয়ারি তারিখে প্রতিষ্ঠিত হয়েছে। কাসিমপাশা তাদের সকল হোম ম্যাচ ইস্তাম্বুলের রেজেপ তাইয়িপ এরদোয়ান স্টেডিয়ামে খেলে থাকে; যার ধারণক্ষমতা হচ্ছে ১৪,২৩৪। বর্তমানে এই ক্লাবের ম্যানেজারের দায়িত্ব পালন করছেন ইরফান বুজ এবং সভাপতির দায়িত্ব পালন করছেন হাসান হিলমি ওকসুজ। তুর্কি গোলরক্ষক রামাজান কোসে এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কাসিমপাশা এপর্যন্ত ৪টি শিরোপা জয়লাভ করেছে; যার মধ্যে ১টি টিএফএফ দ্বিতীয় লিগ এবং ৩টি টিএফএফ তৃতীয় লিগ শিরোপা রয়েছে।
ফাতুমা ইব্রাহীম আলী

ফাতুমা ইব্রাহিম আলী ( ) একজন কেনিয়ার রাজনীতিবিদ। তিনি মানবাধিকার বিষয়ক কেনিয়া জাতীয় কমিশনের কমিশনার ছিলেন। আলী কেজিয়ার সংসদ সদস্য ওয়াজিরি কাউন্টির প্রতিনিধিত্ব করেন। তিনি অরেঞ্জ ডেমোক্র্যাটিক মুভমেন্ট টিকেটে মার্চ ২০১৩ এ পদে নির্বাচিত হন। তিনি সোমালি জাতিভুক্ত।
চায়কুর রিজেস্পোর

চায়কুর রিজে গেঞ্চিক ভে স্পোর কুলুবু দেরনেয়ি (; এছাড়াও চায়কুর রিজেস্পোর কুলুবু অথবা শুধুমাত্র চায়কুর রিজেস্পোর নামে পরিচিত) হচ্ছে রিজে ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৬৩ সালের ১৯শে মে তারিখে প্রতিষ্ঠিত হয়েছে। চায়কুর রিজেস্পোর তাদের সকল হোম ম্যাচ রিজের ইয়েনি রিজে শেহির স্টেডিয়ামে খেলে থাকে; যার ধারণক্ষমতা হচ্ছে ১৫,৫৫৮। বর্তমানে এই ক্লাবের ম্যানেজারের দায়িত্ব পালন করছেন স্তিয়েপান তোমাস এবং সভাপতির দায়িত্ব পালন করছেন হাসান কারতাল। তুর্কি মধ্যমাঠের খেলোয়াড় আব্দুল্লাহ দুরাক এই ক্লাবের অধিনায়কের দায়িত্ব পালন করছেন।
কুণাল কাপুর

কুণাল কাপুর (জন্ম ২৬ জুন ১৯৫৯), একজন ভারতীয় চলচ্চিত্র অভিনেতা। তিনি প্রয়াত অভিনেতা শশী কাপুর এবং জেনিফার কেন্দ্রের ছেলে, যিনি ১৯৭২ সালের ইংরেজি ভাষার চলচ্চিত্র "সিদ্ধার্থ" দিয়ে আত্মপ্রকাশ করেছিলেন, পরে শ্যাম বেনেগালের "জুনুনে" এবং পদ্মিনী "কোলহপুরের" বিপরীতে তাঁর প্রথম মূলধারার বলিউড ছবি, "অহিস্তায়" অভিনয় করেছিলেন। "বিজিতা" হিসাবে। এছাড়াও তিনি "উৎসব" (১৯৮৪) এবং "ত্রিকাল" (১৯৮৫) আর্ট ফিল্মে অভিনয় করেছিলেন। 
১৯৮৭ সালে তিনি তাঁর নিজের কোম্পানী, অ্যাডফিল্ম ভালাস সেট আপ কনের এবং সরাসরি টেলিভিশন বিজ্ঞাপন থেকে তৈরির পর অভিনয় বন্ধ করে দেন। অ্যাডফিল্ম ভালাস ভারতে শুটিং করা বহু আন্তর্জাতিক বৈশিষ্ট্য চলচ্চিত্র এবং বিজ্ঞাপন চলচ্চিত্রের জন্যও লাইন-প্রযোজনা করেছেন। উল্লেখযোগ্যভাবে, "সিটি অফ জয়" চলচ্চিত্রের ক্রেডিট সিকোয়েন্স এবং ফ্রেঞ্চ চলচ্চিত্রগুলি "" (2২০০৫) এবং "ফায়ার ইন প্যারাডাইজ" ।
কুনাল কাপুর জন্মগ্রহণ করেছিলেন বলিউডের বিখ্যাত , কাপুর পরিবারে, তিনি শশী কাপুরের বড় সন্তান এবং তাঁর ব্রিটিশ থিয়েটার-অভিনেত্রী স্ত্রী জেনিফার কাপুর। তাঁর পিতামহ পৃথ্বীরাজ কাপুর ছিলেন থিয়েটারের একজন দীন, ভারতীয় চলচ্চিত্র জগতের প্রবর্তক এবং বিখ্যাত কাপুর পরিবারের পূর্বসূর। তাঁর মাতামহ জেফ্রি কেন্ডাল ছিলেন একজন ব্রিটিশ থিয়েটার ব্যক্তিত্ব। কাপুরের মা জেনিফার ১৯৮৪ সালে ক্যান্সারে আক্রান্ত হয়ে মারা গিয়েছিলেন, তার বাবা শশী কাপুর ২০১৭ সালের ডিসেম্বর মাসে মারা গিয়েছিলেন। 
কাপুরের ভাইবোন হলেন করণ কাপুর (খ। ১৮ জানুয়ারি ১৯৬২) এবং সঞ্জনা কাপুর (খ। ২৭নভেম্বর ১৯৬৭)। এক জনপ্রিয় মডেল করণ, যিনি ১৯৮০ এর দশকে কয়েকটি ছবিতেও কাজ করেছিলেন, তিনি এখন যুক্তরাজ্যে ফটোগ্রাফির ব্যবসা চালাচ্ছেন। সঞ্জনা কাপুর পৈতৃক পৃথ্বী থিয়েটার পরিচালনা করেন এবং নামী সংরক্ষণবাদী ভাল্মিক থাপারের সাথে তাঁর বিয়ে হয়েছিল।
কুণাল চলচ্চিত্র নির্মাতা রমেশ সিপ্পির মেয়ে শীনার সাথে বিবাহ বন্ধনে আবদ্ধ ছিলেন, তিনি একজন বিখ্যাত ফটোগ্রাফার। তাদের একসাথে দুটি সন্তান ছিল, জাহান পৃথ্বীরাজ কাপুর নামে এক পুত্র এবং শায়রা কাপুর নামে একটি কন্যা। কুনাল ও শীনা এখন তালাকপ্রাপ্ত।
কোনিয়াস্পোর

কোনিয়াস্পোর কুলুবু (, ; এছাড়াও অথবা শুধুমাত্র কোনিয়াস্পোর নামে পরিচিত) হচ্ছে কোনিয়া ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯২২ সালের ২২শে জুন তারিখে প্রতিষ্ঠিত হয়েছে। কোনিয়াস্পোর তাদের সকল হোম ম্যাচ কোনিয়ার কোনিয়া বুয়ুকশেহির স্টেডিয়ামে খেলে থাকে; যার ধারণক্ষমতা হচ্ছে ৪২,০০০। বর্তমানে এই ক্লাবের ম্যানেজারের দায়িত্ব পালন করছেন ইসমাইল কারতাল এবং সভাপতির দায়িত্ব পালন করছেন হিলমি কুল্লুক। তুর্কি আক্রমণভাগের খেলোয়াড় ওমর আলি সাহিরান এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কোনিয়াস্পোর এপর্যন্ত ৫টি শিরোপা জয়লাভ করেছে; যার মধ্যে ২টি টিএফএফ প্রথম লিগ, ১টি টিএফএফ দ্বিতীয় লিগ, ১টি তুর্কি কাপ এবং ১টি তুর্কি সুপার কাপ শিরোপা রয়েছে।
সুই ধাগা

সুই ধাগা: মেড ইন ইন্ডিয়া (; ) শরৎ কির্তনীয়া পরিচালিত এবং আদিত্য চোপড়া ও মণীশ শর্মা প্রযোজিত ২০১৮ সালের ভারতীয় হিন্দি ভাষার চলচ্চিত্র। ২০১৮ সালের ২৯ শে সেপ্টেম্বর চলচ্চিত্রটি মুক্তি পায়। চলচ্চিত্রটিতে অভিনয় করেছেন অনুষ্কা শর্মা ও বরুণ ধবন, তারা ভারতের ছোট শহরে একজোড়া বিবাহিত দম্পতি হিসাবে তাদের নিজস্ব ছোট আকারের পোশাক ব্যবসা শুরু করে।
মওজি শর্মা (বরুণ ধবন) একটি ছোট শহরে মানুষ যিনি তার বাবা-মা এবং স্ত্রী মমতার (অনুষ্কা শর্মা) সাথে বসবাস করেন। তার স্বর্গীয় পিতামহ আশপাশে একটি দরজী হিসাবে হস্তশিল্প ব্যবসায়ে করতেন।
জাতীয় সড়ক ৬৬ (ভারত)

জাতীয় সড়ক ৬৬, সাধারণত এনএইচ ৬৬ হিসাবে পরিচিত (পূর্ববর্তী এনএইচ-১৭ এবং এনএইচ-৪৭-এর একটি অংশ), একটি ব্যস্ত জাতীয় সড়ক, যা ভারতের পশ্চিম উপকূল বরাবর প্রায় উত্তর-দক্ষিণে চলে পশ্চিম ঘাট পর্বতমালার সাথে সমান্তরালে। এটি মহারাষ্ট্র, গোয়া, কর্ণাটক, কেরল এবং তামিলনাড়ু রাজ্য অতিক্রমের দ্বারা পানভেলকে (মুম্বাইয়ের দক্ষিণে একটি শহর) কেপ কমোরিনের (কন্যাকুমারী) সাথে সংযুক্ত করে।
কর্ণাটকে মহাসড়কটি একটি বৃহত্তর তদারকি চলছে, যেখানে রাজ্য সরকার এনএইচএআই-কে আন্তর্জাতিক মানের, গ্রেড বিভাজনকারীদের সাথে ৬০ মিটার প্রশস্ত জাতীয় মহাসড়ক নির্মাণের অনুরোধ গ্রহণ করেছে। গোয়া সীমান্ত থেকে (কারোয়ারের কাছাকাছি) কেরালার সীমান্ত (তালপাড়ীর নিকট) পর্যন্ত পুরো প্রসারিত অংশটিকে প্রশস্ত করে চার লেনে উন্নীত করা হচ্ছে, যেখানে ভবিষ্যতের সম্প্রসারণ করে ছয় লেনে উন্নীত করতে হবে। সংক্ষিপ্ত অংশের জন্য জনগণ, যারা জমি হারাবে, এর প্রতিবাদ করে। তবে কর্ণাটক সরকার এই বিক্ষোভগুলিতে কাজ বন্ধ করেনি।
জাতীয় সড়কটি প্রশস্তকরণের জন্য জমি অধিগ্রহণ এবং দরপত্র প্রক্রিয়া কেরালায় দ্রুত গতিতে চলছে। নতুন বাইপাসের কাজ ইতোমধ্যে শুরু হয়েছে। জনসংখ্যার উচ্চ ঘনত্ব এবং উচ্চ জমির মূল্য অনুসারে, কেরালায় জাতীয় সড়কটি ৪৫ মিটার প্রস্থ ও ৬ টি লেন বিশিষ্ট হবে। গোয়াতেও একই রকম সারিবদ্ধতা থাকবে। কর্ণাটক এবং মহারাষ্ট্র রাজ্যের বিভাগগুলির প্রস্থতা ৬০-মিটার হবে। মহারাষ্ট্র বিভাগটি চার লেনের সাথে নমনীয় ফুটপাথ (ড্যামাল) রাস্তায় রূপান্তরিত হবে।
ভারত সরকারের সড়ক পরিবহন ও জনপথ মন্ত্রক ভারতীয় জাতীয় এক্সপ্রেসওয়ে নেটওয়ার্কের অংশ হিসাবে মঙ্গলোর-কারোয়ার-পানজি বন্দর শহরগুলিকে সংযুক্তকারী (অর্থাৎ নতুন এবং সমান্তরাল) অভিগমন নিয়ন্ত্রিত গ্রিনফিল্ড এক্সপ্রেসওয়ে করিডোর প্রস্তাব করেছে। এই এক্সপ্রেসওয়েটি এনএইচ-৬৬ এর সমান্তরাল এবং মূলত উপকূলীয় কর্ণাটকের মধ্যে অবস্থিত। এটি ৬/৮ লেনের অভিগমন-নিয়ন্ত্রিত ৩ডি-রাইট-অফ-ওয়ে নকশাযুক্ত এক্সপ্রেসওয়ের হিসাবে পরিকল্পনা করা হচ্ছে। তিরুবনন্তপুরম শহরের কাজাকূটুম থেকে ইঞ্চচাল এবং করমানা থেকে কালিয়িক্কাবিলা পর্যন্ত প্রসারিত স্থান যথাক্রমে ৪ লেন এবং ৬ লেনে উন্নীত হয়েছে।
ইয়েনি মালাতিয়াস্পোর

ইয়েনি মালাতিয়াস্পোর () হচ্ছে মালাতিয়া ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯০৭ সালের ৩রা মে তারিখে প্রতিষ্ঠিত হয়েছে। ইয়েনি মালাতিয়াস্পোর তাদের সকল হোম ম্যাচ মালাতিয়ার শুক্রু সারাজোয়লু স্টেডিয়ামে খেলে থাকে; যার ধারণক্ষমতা হচ্ছে ৫০,৫০৯। বর্তমানে এই ক্লাবের ম্যানেজারের দায়িত্ব পালন করছেন হামজা হামজায়লু এবং সভাপতির দায়িত্ব পালন করছেন আদিল গেভরেক। তুর্কি আক্রমণভাগের খেলোয়াড় আদেম বুয়ুক এই ক্লাবের অধিনায়কের দায়িত্ব পালন করছেন।
আঙ্কারাগুজু স্পোর্টস ক্লাব

মাকিনা ভে কিমিয়া এন্দুসত্রিসি আঙ্কারাগুজু স্পোর কুলুবু (; এছাড়াও এমকেই আঙ্কারাগুজু, আঙ্কারাগুজু স্পোর্টস ক্লাব অথবা শুধুমাত্র আঙ্কারাগুজু নামে পরিচিত) হচ্ছে আঙ্কারা ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯১০ সালের ৩১শে আগস্ট তারিখে প্রতিষ্ঠিত হয়েছে। আঙ্কারাগুজু তাদের সকল হোম ম্যাচ আঙ্কারার এরিয়ামান স্টেডিয়ামে খেলে থাকে; যার ধারণক্ষমতা হচ্ছে ২২,০০০। বর্তমানে এই ক্লাবের ম্যানেজারের দায়িত্ব পালন করছেন ফুয়াত চাপা এবং সভাপতির দায়িত্ব পালন করছেন ফাতিহ মের্ত। তুর্কি মধ্যমাঠের খেলোয়াড় কোরকান চেলিকায় এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আঙ্কারাগুজু এপর্যন্ত ৬টি শিরোপা জয়লাভ করেছে; যার মধ্যে ১টি তুর্কি সুপার চ্যাম্পিয়নশিপ, ২টি তুর্কি কাপ, ১টি তুর্কি সুপার কাপ এবং ২টি টিএফএফ প্রথম লিগ শিরোপা রয়েছে।
তুর্কি ফুটবল চ্যাম্পিয়নশিপ
তুর্কি কাপ
তুর্কি সুপার কাপ
টিএফএফ প্রথম লিগ
কায়সেরিস্পোর

কায়সেরি স্পোর কুলুবু (; এছাড়াও শুধুমাত্র কায়সেরিস্পোর নামে পরিচিত) হচ্ছে কায়সেরি ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৬৬ সালে প্রতিষ্ঠিত হয়েছে। কায়সেরিস্পোর তাদের সকল হোম ম্যাচ কায়সেরির কাদির হাস স্টেডিয়ামে খেলে থাকে; যার ধারণক্ষমতা হচ্ছে ৩২,৮৬৪। বর্তমানে এই ক্লাবের ম্যানেজারের দায়িত্ব পালন করছেন সামেত আয়বাবা এবং সভাপতির দায়িত্ব পালন করছেন বের্না গোজবাশি। তুর্কি মধ্যমাঠের খেলোয়াড় হাসান হুসেয়িন আজার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কায়সেরিস্পোর এপর্যন্ত ৩টি শিরোপা জয়লাভ করেছে; যার মধ্যে ১টি টিএফএফ প্রথম লিগ, ১টি ১.লিগ এবং ১টি তুর্কি কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যেটি হচ্ছে ২০০৬ উয়েফা ইন্টারটোটো কাপ শিরোপা।
ধাতব হাইড্রোজেন

ধাতব হাইড্রোজেন হলো হাইড্রোজেনের একটি দশা। এই দশায়, হাইড্রোজেন তড়িৎ পরিবাহীর মত আচরণ করে। ১৯৩৫ সালদ তাত্ত্বিক ক্ষেত্রে ইউজিন পল উইগনার ও হিলার্ড বেল হান্টিংটন কর্তৃক তাত্ত্বিকভাবে এই দশার প্রস্তাবনা করা হয়।
উচ্চ চাপ ও তাপে ধাতব হাইড্রোজেন কঠিনের পরিবর্তে তরল অবস্থায় থাকে এবং গবেষকরা মনে করেন, বৃহস্পতি, শনি ও কিছু বহির্গ্রহের মহাকর্ষীয়ভাবে সংকোচিত ও উত্তপ্ত অভ্যন্তরে অনেক পরিমাণে এদের উপস্থিতি থাকতে পারে।
পর্যায় সারণীতে হাইড্রোজেনকে ক্ষার ধাতু সমূহের শ্রেণীর সবার উপরে স্থান দেওয়া হলেও সাধারণ পরিস্থিতিতে হাইড্রোজেন ক্ষার ধাতু সমূহের বৈশিষ্ট্য প্রকাশ করে না। পরিবর্তে, এটি হ্যালোজেন ও পর্যায় সারণির দ্বিতীয় সারির মৌল যেমন নাইট্রোজেন বা অক্সিজেনের অনুরূপ দ্বিপরমাণুক অণু (H) গঠন করে। বায়ুমন্ডলীয় চাপে, দ্বিপরমাণুক হাইড্রোজেন হলো গ্যাস যা অতি নিম্ন তাপমাত্রায় তরল বা কঠিনে পরিণত হয় (পরম শূন্যের ২০ ডিগ্রি ও ১৪ ডিগ্রি উপরে)। ইউজিন পল উইগনার ও হিলার্ড বেল হান্টিংটন প্রস্তাবনা দেন যে, ২৫ GPa (২৫০,০০০ atm; ৩,৬০০,০০০ psi) এর কাছাকাছি বিশাল পরিমাণ চাপে হাইড্রোজেন ধাতু ধাতব বৈশিষ্ট্য প্রদর্শন করবেঃ পৃথক H অণুর পরিবর্তে (দুইটি প্রোটন ও দুইটি ইলেক্ট্রনের মধ্যে বন্ধনে গঠিত) প্রোটন ও সঞ্চারণশীল ইলেকট্রনের একটি কঠিন ল্যাটিস নিয়ে একটি বাল্ক দশা গঠিত হবে। তখন থেকে, পরীক্ষাগারে ধাতব হাইড্রোজেন তৈরীকে বলা হচ্ছে "দ্যা হলি গ্রেইল অভ হাই-প্রেসার ফিজিক্স" (উচ্চ-চাপ পদার্থ বিজ্ঞানের পবিত্র ঈস্পিত বস্তু)।
অবশেষে দেখা যায় যে প্রাথমিকভাবে যে চাপের কথা বলা হয়েছিলো তা আসলে অনেক কম। পরবর্তী গণনা অনুযায়ী চাপ অনেক বেশি কিন্তু সম্ভাব্যভাবে অভিগম্য যার মান ৪০০ GPa (৩,৯০০,০০০ atm; ৫৮,০০০,০০০ psi)।
সামনা

সামনা ভারতের মহারাষ্ট্রে প্রকাশিত একটি মারাঠি ভাষার সংবাদপত্র। এই কাগজটি ১৯৮৮ সালের ২৩ শে জানুয়ারী মহারাষ্ট্রের কট্টর ডানপন্থী রাজনৈতিক দল শিবসেনার প্রতিষ্ঠাতা বাল ঠাকরের দ্বারা প্রবর্তন করা হয়েছিল। কাগজের একটি হিন্দি সংস্করণ, "দোপাহার কা সামনা" জনপ্রিয় হিন্দি সামনা নামে পরিচিত, ১৯৯৩ সালের ২৩ ফেব্রুয়ারি চালু হয়েছিল। 
"ফার্স্টপোস্ট" "সামনা" প্রতিষ্ঠার কারণ ছিল। তিনি এবং তাঁর দল অন্যান্য সংবাদমাধ্যমে যে সংবাদ পাচ্ছিলেন তা নিয়ে ঠাকরের অসন্তুষ্টি ছিল। একে শিবসেনার মুখপত্র হিসাবে বর্ণনা করে ঠাকরের কাছে তথ্য সরবরাহ করা হয়েছিল। "ফার্স্টপোস্ট" আরও জানিয়েছিল যে, অন্যান্য সংবাদপত্র যখন তাদের সংবাদ পক্ষপাতদুষ্ট হতে দেয়, "সামনা" সেখানে সরকারী নীতি এবং নাগরিক বিষয়গুলির তুলনামূলক নিরপেক্ষ সংবাদ সরবরাহ করে। এটি কেবলমাত্র শিবসেনা সম্পর্কে পক্ষপাতিত্বমূলক সংবাদ পরিবেশন করত। 
"হিন্দুস্তান টাইমসের" মতে, "১৯৯২-৯৩" দাঙ্গার সময় "সামনা" একটি "গুরুত্বপূর্ণ ভূমিকা পালন করেছিল" এবং ঠাকরের "বিরোধী গোষ্ঠী দ্বারা চালিত সহিংসতার মাত্রা অতিরঞ্জিত করে শিব সৈনিকদের তাদের খারাপ কাজ করতে উদ্বুদ্ধ করেছিল।" 
বাল ঠাকরেক ১৭ নভেম্বর ২০১২-এ তাঁর মৃত্যুর আগ পর্যন্ত উভয় পত্রিকা সম্পাদনা করেছেন। তাঁকে সম্মান জানাতে, ঠাকরের পুত্র উদ্ধব ঠাকরে তাকে "প্রতিষ্ঠাতা-সম্পাদক" হিসাবে অভিহিত করেছিলেন। 
২৭ নভেম্বর, ২০১৯ অবধি উভয় পত্রিকার প্রধান সম্পাদক ছিলেন উদ্ধব ঠাকরে, তবে তিনি মুখ্যমন্ত্রী পদে নির্বাচিত হওয়ার কারণে তাকে এ পদ থেকে পদত্যাগ করতে হয়েছিল। বর্তমানে মারাঠি এ পত্রিকার নির্বাহী সম্পাদক হলেন রশ্মি ঠাকরে এবং হিন্দি পত্রিকার আবাসিক সম্পাদক হলেন অনিল তিওয়ারি ।
হিপনোসিস

হিপনোসিস ছিল লন্ডনে অবস্থিত একটি ইংরেজ শিল্প নকশা দল যারা রক সঙ্গীতজ্ঞ এবং ব্যান্ডের অ্যালবামগুলির জন্য আ্যলবাম কভার তৈরিতে বিশেষত্ব অর্জন করেছিল। কমিশনের মধ্যে উল্লেখযোগ্য ছিল পিংক ফ্লয়েড, টি.রেক্স, প্রিটি থিংস, ব্ল্যাক স্যাবাথ, ইউএফও, ১০সিসি, ব্যাড কোম্পানি, লেড জেপেলিন, এসি/ডিসি, স্কর্পিয়ন্স, দ্য নাইস, পল ম্যাককার্টনি ও উইংস, অ্যালান পার্সসন প্রজেক্ট, জেনেসিস, পিটার গ্যাব্রিয়েল, ইলেকট্রিক লাইট অর্কেস্ট্রা, রেইনবো, স্টাইক্স এবং আল স্টুয়ার্ট।
হিপগনোসিস প্রাথমিকভাবে কেমব্রিজের স্থানীয় স্টর্ম থরগের্সন ও অউব্রে পাওয়েল এবং পরবর্তীকালে পিটার ক্রিস্টোফারসন মিলে গঠিত। দলটি ১৯৮৩ সালে বিলুপ্ত হয়ে যায়, যদিও থরগের্সন ২০১৩ সালে তার মৃত্যুর আগে পর্যন্ত অ্যালবাম নকশার কাজ করেছিলেন। পাওয়েল চলচ্চিত্র এবং ভিডিওতে কাজ করেছেন, বিশেষত পল ম্যাককার্টনি এবং দ্য হুয়ের সাথে। তিনি পিংক ফ্লয়েড এবং তাদের প্রধান গিটারিস্ট ডেভিড গিলমোরের উভয়ের সৃজনশীল পরিচালক হিসাবে কাজ করেছেন। ক্রিস্টোফারসন অনেক ব্যান্ডের জন্য মিউজিক ভিডিও তৈরি করতে গিয়েছিলেন এবং সেক্স পিস্টলসের জন্য প্রথম দিকের কিছু প্রচারমূলক আলোকচিত্র শুট করেছিলেন, কিন্তু ২০১০ সালে মৃত্যুর আগ পর্যন্ত থ্রোবিং গ্রিসল, সাইকিক টিভি এবং কয়েল ব্যান্ডে প্রাথমিকভাবে একজন ইলেকট্রনিক সঙ্গীতশিল্পী হিসেবে তিনি কাজ করেছিলেন।
সুলতান উদ্দিন ভূঁইয়া

সুলতান উদ্দিন ভূঁইয়া (-১৩ জুন ২০২০) বাংলাদেশের নারায়ণগঞ্জ জেলার রাজনীতিবিদ ও নারায়ণগঞ্জ-১ আসনের সাবেক সংসদ সদস্য।
সুলতান উদ্দিন ভূঁইয়া ১৯৫৩ সালে নারায়ণগঞ্জ জেলার রূপগঞ্জ উপজেলার মুড়াপাড়ায় জন্মগ্রহণ করেন। তিনি তৎকালীন ২২ পরিবার তথা ঐসময়কার শিল্পপতি গুলবক্স ভূঁইয়ার চতুর্থ ছেলে।
সুলতান উদ্দিন ভূঁইয়া রাজনৈতিক জীবনের শুরুতে ছাত্রলীগের নেতা ছিলেন। জাতীয় পার্টিতে যোগদিয়ে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে তিনি নারায়ণগঞ্জ-১ আসন থেকে সংসদ সদস্য নির্বাচিত হয়েছিলেন।
ভূঁইয়া নারায়ণগঞ্জ ক্লাব লিঃ সভাপতি, সুতার ব্যবসায়ীদের সংগঠন বাংলাদেশ ইয়ার্ন মার্চেন্ট এসোসিয়েশন এর সভাপতি এবং নারায়ণগঞ্জ চেম্বার অফ কমার্স অ্যান্ড ইন্ডাস্ট্রির সভাপতি ছিলেন।
সুলতান উদ্দিন ভূঁইয়া ১৩ জুন ২০২০ সালে স্ট্রোক করে পক্ষাঘাতগ্রস্ত হয়ে ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন। তাকে নারায়ণগঞ্জ জেলার রূপগঞ্জ উপজেলার মুড়াপাড়ার পারিবারিক কবরস্থানে সমাহিত করে হয়।
হ্যামন্ড ফারলঞ্জ

হ্যামন্ড অ্যালেন ফারলঞ্জ (; জন্ম: ১৯ জুন, ১৯৩৪) ত্রিনিদাদের ফায়জাবাদের কাছাকাছি এপেক্স অয়েলফিল্ডস এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন হ্যামন্ড ফারলঞ্জ। দলে তিনি মূলতঃ ডানহাতি ব্যাটসম্যান হিসেবে খেলতেন।
১৯৫৪-৫৫ মৌসুম থেকে ১৯৬১-৬২ মৌসুম পর্যন্ত হ্যামন্ড ফারলঞ্জের প্রথম-শ্রেণীর খেলোয়াড়ী জীবন চলমান ছিল। সংক্ষিপ্ত খেলোয়াড়ী জীবন অতিবাহিত করেছিলেন হ্যামন্ড ফারলঞ্জ।
১৯৫৪-৫৫ মৌসুমে ত্রিনিদাদের পক্ষে প্রথম-শ্রেণীর ক্রিকেটে অভিষেক ঘটে তার। জেফ স্টলমেয়ারের সাথে ব্যাটিং উদ্বোধনে নেমেছিলেন তিনি। নিজস্ব তৃতীয় খেলায় সফররত অস্ট্রেলীয় একাদশের মুখোমুখি হন। ৫৭ ও অপরাজিত ১৫০ রানের ইনিংস খেলেন তিনি। ঐ খেলাটি ড্রয়ে পর্যবসিত হয়। প্রথম শতরানের কল্যাণে কিংস্টনে অনুষ্ঠিত টেস্টের জন্যে তাকে ওয়েস্ট ইন্ডিজ দলে অন্তর্ভুক্ত করা হয়।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন হ্যামন্ড ফারলঞ্জ। ১১ জুন, ১৯৫৫ তারিখে কিংস্টনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৯ মার্চ, ১৯৫৬ তারিখে অকল্যান্ডে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
১৯৫৫ সালে ওয়েস্ট ইন্ডিজ সফরে আসা অস্ট্রেলিয়ার বিপক্ষে সিরিজের পঞ্চম টেস্ট খেলার জন্যে মনোনীত হন। জন হল্টের সাথে ব্যাটিং উদ্বোধনে নেমে ৪ ও ২৮ রান সংগ্রহ করেছিলেন তিনি।
পরবর্তী শীতে ১৯৫৫-৫৬ মৌসুমে ওয়েস্ট ইন্ডিজ দলের সদস্যরূপে নিউজিল্যান্ড গমন করেন। দ্বিতীয় টেস্টে কোন রান তুলতে ব্যর্থতার পরিচয় দেন। তবে, সিরিজের চতুর্থ টেস্টে তাকে দলে অন্তর্ভুক্ত করা হয়। নিম্নমুখী রানের খেলায় ওয়েস্ট ইন্ডিজের প্রথম ইনিংসে সংগৃহীত ১৪৫ রানের মধ্যে নিজে করেন ৬৪ রান। ঐ খেলায় নিউজিল্যান্ড দল তাদের প্রথম টেস্ট জয় করতে সমর্থ হয়। ডিক ব্রিটেনডেন এ ইনিংস সম্পর্কে মন্তব্য করেন যে, ফারলঞ্জের দুই চোখে সিমারদের ভীতি লক্ষ্য করা যায়। তবে, ২১০ মিনিট বেশ সাহসিকতার পরিচয় দিয়ে স্বীয় দক্ষতা প্রদর্শন করেছিলেন।
দেশে ফিরে আসার পর আর তাকে দল নির্বাচকমণ্ডলী কর্তৃক আমন্ত্রণ জানানো হয়নি। কিছুদিন পরই খেলার জগৎ থেকে অবসর নেন।
আন্তর্জাতিক ক্রিকেট থেকে প্রত্যাখ্যাত হবার পর পরবর্তী ছয় মৌসুম ত্রিনিদাদের পক্ষে আরও কয়েকটি খেলায় অংশ নিয়েছিলেন তিনি। তন্মধ্যে, ১৯৬০-৬১ মৌসুমে বার্বাডোসের বিপক্ষে ১০৬ ও ৪৫ রান করেন। এ খেলায় তিনি একবারই অধিনায়কত্ব করেছিলেন। ১৯৬১-৬২ মৌসুমে সর্বশেষ প্রথম-শ্রেণীর খেলায় অংশ নিয়েছিলেন।
তার অপর দুই ভ্রাতা - কার্ল ও কেনেথ ত্রিনিদাদের পক্ষে খেলেছিলেন। তিন ভাই একটি খেলায় একত্রে অংশ নেন। তন্মধ্যে, তিনি বার্বাডোসের বিপক্ষে অধিনায়কের দায়িত্বে ছিলেন।
শাহাদাৎ হোসেন (সাতক্ষীরার রাজনীতিবিদ)

শাহাদাৎ হোসেন বাংলাদেশের সাতক্ষীরা জেলার রাজনীতিবিদ ও সাতক্ষীরা-৪ আসনের সাবেক সংসদ সদস্য।
শাহাদাৎ হোসেন সাতক্ষীরা জেলায় জন্মগ্রহণ করেন।
শাহাদাৎ হোসেন বাংলাদেশ জাতীয়তাবাদী দলের রাজনীতির সাথে জড়িত ছিলেন। তিনি তিনি ১৯৯১ সালের পঞ্চম জাতীয় সংসদ নির্বাচনে বিএনপির প্রার্থী হিসেবে সাতক্ষীরা-৪ আসন থেকে পরাজিত হন। ১৯৯৬ সালে তিনি জাতীয় পার্টিতে যোগ দিয়ে ১২ জুনের সপ্তম জাতীয় সংসদ নির্বাচনে সাতক্ষীরা-৪ আসন থেকে সংসদ সদস্য নির্বাচিত হন।
ওয়াজেদ আলী বিশ্বাস

ওয়াজেদ আলী বিশ্বাস (-৪ ডিসেম্বর ২০০৩) বাংলাদেশের সাতক্ষীরা জেলার রাজনীতিবিদ ও সাতক্ষীরা-৪ আসনের সাবেক সংসদ সদস্য।
ওয়াজেদ আলী বিশ্বাস ১৯৪৭ সালে সাতক্ষীরা জেলায় জন্মগ্রহণ করেন।
ওয়াজেদ আলী বিশ্বাস খুলনা ভিত্তিক দৈনিক জনতার খবর পত্রিকার মালিক ও বিএনপির কালীগঞ্জ উপজেলা শাখার সভাপতি ছিলেন। ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে সাতক্ষীরা-৪ আসন থেকে সংসদ সদস্য নির্বাচিত হন।
১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে সাতক্ষীরা-৪ আসন থেকে পরাজিত হন।
হিমায়িত চিংড়ি রফতানিকারী ওয়াজেদ আলীকে ১৮ ডিসেম্বর ২০০৩ সালে তৎকালীন প্রধানমন্ত্রী প্রধানমন্ত্রী খালেদা জিয়া জাতীয় রফতানি ট্রফি (স্বর্ণপদক) দিয়েছিলেন। তিনি সাতক্ষীরা জেলায় কৃষিক্ষেত্র, শিক্ষা ও সামাজিক সেবায় অবদানের জন্য রাষ্ট্রপতির পদকও পেয়েছিলেন।
ওয়াজেদ আলী বিশ্বাস ২৪ ডিসেম্বর ২০০৩ সালে হৃদরোগে আক্রান্ত খুলনায় মৃত্যুবরণ করেন।